laion/Wikipedia-Exotic huggingface dataset:
বাহরাইনের গভর্নরেটসমূহ

বাহরাইন চারটি গভর্নরেটে বিভক্ত। এগুলো হলো: রাজধানী, উত্তরাঞ্চলীয়, দক্ষিণাঞ্চলীয় এবং মুহাররাক। ২০১৪ সালের সেপ্টেম্বরে কেন্দ্রীয় গভর্নরেট বিলুপ্ত হওয়ার আগ পর্যন্ত দেশটিতে পাঁচটি গভর্নরেট ছিল। প্রতিটি প্রশাসনিক অঞ্চল প্রধানমন্ত্রী কর্তৃক নিযুক্ত একজন গভর্নর দ্বারা পরিচালিত হয়। অঞ্চলগুলোর একটি করে নিজস্ব পৌর-কাউন্সিল রয়েছে, যার সদস্যগণ পৃথক নির্বাচনের মাধ্যমে নির্বাচিত হন। ১৯৭১ সালে স্বাধীনতা অর্জনের পরে বাহরাইনে প্রথম পৌর নির্বাচন ২০০২ সালে বাহরাইনের সাধারণ নির্বাচনের সাথে একত্রে অনুষ্ঠিত হয়েছিল। আর, সর্বশেষ পৌর নির্বাচন অনুষ্ঠিত হয়েছিল ২০১৮ সালে আয়োজিত সাধারণ নির্বাচনের সাথে। বাহরাইনের প্রথম পৌরসভার নাম মানামা পৌরসভা, যা ১৯১৯ সালের জুলাইয়ে প্রতিষ্ঠিত হয়েছিল। ১৯ সদস্য বিশিষ্ট এই পৌরসভাটির সদস্যরা এক বছরের জন্য নির্বাচিত হত। এটিকেই আরব বিশ্বে প্রতিষ্ঠিত প্রথম পৌরসভা হিসেবে গণ্য করা হয়। পৌরসভার দায়িত্ব ছিল রাস্তা পরিষ্কার করা এবং ভাড়াটে এবং দোকানগুলোকে বাড়ি ভাড়া দেওয়া। স্থানীয় কাউন্সিলের অর্ধেক আসন পূরণের জন্য প্রথম পৌরসভা নির্বাচন ১৯২৬ সালে অনুষ্ঠিত হয়েছিল। ১৯২৯ সালের মধ্যে এটি রাস্তা সম্প্রসারণের পাশাপাশি বাজার ও কসাইখানা নির্মাণের কাজও শুরু করে। ১৯৫৮ সালে পৌরসভাটি পানি পরিশোধন প্রকল্প শুরু করে। ১৯৬০ সালে বাহরাইনে আরো তিনটি পৌরসভা গঠিত হয়। ফলে মোট পৌরসভা হয় চারটি: মানামা, আল হিদ, আল মুহরাক এবং রিফা। পরবর্তী ৩০ বছরের মধ্যে হামাদ টাউন ও ইসা টাউন সহ বিভিন্ন স্থানে জনবসতি বৃদ্ধি পায় এবং এর ফলে উক্ত চারটি পৌরসভাকে মোট ১২টি পৌরসভায় বিভক্ত করা হয়। এই পৌরসভাগুলো একটি কেন্দ্রীয় পৌর কাউন্সিলের অধীনে পরিচালিত হত। মানামায় অবস্থিত এই কাউন্সিলের সদস্যরা দেশটির রাজা কর্তৃক নিযুক্ত হত। ২২ সেপ্টেম্বর ২০১৪ সাল থেকে বাহরাইন মোট চারটি গভর্নরেটে বিভক্ত। এগুলো হলো: প্রতিনিধি সভার নির্বাচনের জন্য প্রতিটি গভর্নরেটেকে একটি নির্দিষ্ট সংখ্যক নির্বাচনী এলাকায় বিভক্ত করা হয়। এই এলাকগুলোকে অঞ্চল ১, অঞ্চল ২ ইত্যাদি নামে তালিকাভুক্ত করা হয়। প্রতি চার বছর পর পর এসব অঞ্চলে নির্বাচন অনুষ্ঠিত হয় এবং প্রতিটি আসন থেকে একজন করে প্রতিনিধি নির্বাচিত হন। প্রতিনিধি সভার সর্বশেষ নির্বাচনটি ছিল ২০১৮ বাহরাইনি সাধারণ নির্বাচন। এ নির্বাচনে শুধুমাত্র বাহরাইনি নাগরিকরাই প্রার্থী হতে এবং ভোট দিতে পারে। তানজানিয়ার প্রশাসনিক অঞ্চল বাহরাইনের ভূগোল "Central Governorate dissolved"। The Gulf Daily News। ১০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০২০।  "Three Polls, Three Different Approaches"। The Estimate। ১৭ মে ২০০২। ৩ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১২।  "History of Municipalities"। Ministry of Municipalities Affairs and Urban Planning – Kingdom of Bahrain। ১৩ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১২।  Jane Kinninmont (28 February 2011). "Bahrain's Re-Reform Movement". Foreign Affairs. Retrieved 21 July 2012. "Governorates of Bahrain"। Statoids। সংগ্রহের তারিখ ৫ জুলাই ২০১২।  "Bahrain Government"। Permanent Mission of the Kingdom of Bahrain to the United Nations। ৩ জুন ২০১২ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১২।  "Decree-Law establishing governorates" (পিডিএফ) (ইংরেজি ভাষায়)।  "Divisions of Bahrain" (ইংরেজি ভাষায়)।  টেমপ্লেট:বাহরাইনের গভর্নরেট
অম্ব মন্দিরসমূহ

অম্ব মন্দিরসমূহ (উর্দু: امب مندر‎‎) হল পাকিস্তানের পাঞ্জাব প্রদেশের কোহ-এ-নমক পর্বতমালার সাকেসার পর্বতের পশ্চিম প্রান্তে অবস্থিত একটি পরিত্যক্ত মন্দির চত্বর। মন্দিরগুলি স্থানীয়ভাবে অম্ব শরিফ (উর্দু: امب شریف‎‎; "মহান অম্ব") নামে পরিচিত। খ্রিস্টীয় সপ্তম থেকে নবম শতাব্দীর মধ্যবর্তী সময়ে হিন্দু শাহী সম্রাটদের শাসনকালে এই মন্দির চত্বরটি নির্মিত হয়েছিল। পাকিস্তানের সুন উপত্যকায় সাকেসার পর্বতে অম্ব শরিফ গ্রামের কাছে এই ধ্বংসাবশেষ অবস্থিত। কোহ-এ-নমক পর্বতমালায় অবস্থিত হিন্দু মন্দির চত্বরের সর্বপশ্চিমের ধ্বংসাবশেষগুলি অম্ব মন্দিরসমূহ নামে পরিচিত। উল্লেখ্য, উক্ত মন্দির চত্বরেই কটাসরাজ মন্দিরসমূহ ও টিলা জোগিয়ান মঠ চত্বর অবস্থিত। অম্ব মন্দিরসমূহের মধ্যে ১৫ থেকে ২০ ফুট উঁচু ত্রিতলবিশিষ্ট প্রধান মন্দিরটি একটি বর্গাকার স্তম্ভপীঠের উপর ইট ও চুনসুড়কি দিয়ে নির্মিত। এই মন্দিরটিকে হিন্দু সাহী সাম্রাজ্যের সর্বাপেক্ষা সুন্দর মন্দির মনে করা হয়। এই মন্দির থেকে কূপাকৃতি সিঁড়ি নেমে গিয়েছে অভ্যন্তরীণ প্রদক্ষিণপথগুলির দিকে। মন্দিরের বহির্ভাগ একটি তীক্ষ্ণ ডগাবিশিষ্ট কুলুঙ্গি সহ কাশ্মীরি শৈলীর শিল্পকর্ম দ্বারা শোভিত। তবে প্রধান মন্দিরের গঠনশৈলী কাশ্মীরি মন্দিরগুলির মতো নয়। কাশ্মীরি মন্দিরগুলির চূড়া সাধারণত সূচালো হয়। কিন্তু প্রধান মন্দিরটির শৈলী নিকটবর্তী কালার মন্দির ও খাইবার পাখতুনখোয়া প্রদেশের কাফির কোট মন্দিরের অনুরূপ। প্রধান মন্দিরের পশ্চিমে প্রায় ৭৫ মিটার দূরে পাহাড়ের খাড়া পাড়ের কিনারায় আরেকটি অপেক্ষাকৃত ক্ষুদ্রায়তন মন্দির রয়েছে। এই দ্বিতল মন্দিরটির উচ্চতা সাত থেকে আট মিটার। এই মন্দিরে একটি ছোটো দ্বারমণ্ডপ রয়েছে যেটির মুখ প্রধান মন্দিরের দিকে। কয়েক মিটার দূরে আরেকটি অনুরূপ মন্দির ছিল। বর্তমানে এটির আর অস্তিত্ব নেই। সমগ্র মন্দির চত্বরটি পরিখা ও প্রাচীরবেষ্টিত দুর্গ দ্বারা পরিবেষ্টিত ছিল। পরবর্তী কুষাণ যুগে নির্মিত এই দুর্গটি এই অঞ্চলের আদিতম নির্মাণকার্য। ঊনবিংশ শতাব্দীর শেষভাগে আলেকজান্ডার কানিংহাম এই স্থানটি পরিদর্শন করেন এবং ১৯২২-২৪ সালে দয়ারাম সাহানি কর্তৃক ক্ষেত্রটি আংশিকভাবে সংরক্ষিত হয়। বহু শতাব্দী ধরে মন্দিরটি লুণ্ঠন করা হয়েছিল। ঊনবিংশ শতাব্দীর শেষভাগেই এই স্থান থেকে শেষ অবশিষ্ট ভাস্করটি সরিয়ে লাহোর জাদুঘরে স্থানান্তরিত হয়। বর্তমানে স্থানটি পাকিস্তানের অ্যান্টিক্যুইটিজ অ্যাক্ট (১৯৭৫) কর্তৃক সুরক্ষিত। প্রধান মন্দির প্রধান মন্দিরের তীক্ষ্ণ ডগাবিশিষ্ট খিলান দ্বারমণ্ডপ সহ অপেক্ষাকৃত ক্ষুদ্রায়তন মন্দিরটির দৃশ্য প্রধান মন্দিরের ভিত্তি প্রধান মন্দিরের স্তম্ভপীঠ কটাসরাজ মন্দির হিংলাজ Gazetteer of the Attock District, 1930, Part 1। Sang-e-Meel Publications। ১৯৩২। সংগ্রহের তারিখ ২১ সেপ্টেম্বর ২০১৭।  Rashid, Salman (২০০১)। The Salt Range and the Potohar Plateau। Sang-e-Meel Publications। আইএসবিএন 9789693512571। সংগ্রহের তারিখ ২১ সেপ্টেম্বর ২০১৭।  Meister, Michael (২০০৫)। "Fig Gardens of Amb-Sharif, Folklore and Archaeology"। East and West। Istituto Italiano per l'Africa e l'Oriente। 55 (1/4)। জেস্টোর 29757645।  Journal of the Royal Asiatic Society of Great Britain and Ireland। Cambridge University Press for the Royal Asiatic Society। ১৯০৩। সংগ্রহের তারিখ ২১ সেপ্টেম্বর ২০১৭।  Sakesar temple উইকিমিডিয়া কমন্সে অম্ব মন্দিরসমূহ সংক্রান্ত মিডিয়া রয়েছে।
বীরেন্দ্র চট্টোপাধ্যায়

বীরেন্দ্র চট্টোপাধ্যায় (ইংরেজি: Birendra Chattopadhyay; ২ সেপ্টেম্বর ১৯২০ — ১১ জুলাই ১৯৮৫) আধুনিক বাংলা সাহিত্যের অন্যতম খ্যাতনামা কবি। তাঁর কবিতায় ভাষিত হয়েছে সমগ্র দুনিয়ার প্রতারিত মানুষের বেদনা, মানবতা-বিরোধী ঘটনার বিরুদ্ধে বলিষ্ঠ তীব্র-প্রতিবাদ। অন্যদিকে রোমান্টিকের মতো সমাজ জীবনের সুন্দর স্বপ্নকে শেষমুহূর্ত পর্যন্ত রক্ষা করে গেছেন। কবি বীরেন্দ্র চট্টোপাধ্যায়ের জন্ম ১৯২০ খ্রিস্টাব্দের ২ সেপ্টেম্বর বৃটিশ ভারতের অধুনা বাংলাদেশের ঢাকা বিক্রমপুরের। পড়াশোনা কলকাতার রিপন স্কুল ও কলেজে। প্রথমদিকে অনুশীলন সমিতি দলের সঙ্গে ও পরে বামপন্থী রাজনীতির সঙ্গে যুক্ত ছিলেন। কবি বীরেন্দ্র চট্টোপাধ্যায়ের কাব্যের জগৎ প্রেম, প্রকৃতি, চারপাশের মানুষ, তুচ্ছ ছোট ঘটনা, সমাজ আন্দোলন ও পৃথিবীর নানা স্পন্দন ঘিরে। আর কাব্যকে ঘিরে আছে তাঁর সচেতনতা ও দায়বদ্ধতা। এর কারণ তাঁর নিজের জীবনকেও নিয়ন্ত্রিত করেছে সমাজতন্ত্রে বিশ্বাসী মনন। এই বিশ্বাসেই রাজনৈতিক আন্দোলনে যুক্ত হয়েছেন, কারাবাস করেছেন। তাঁর 'রাজা আসে যায়' কবিতা বাংলায় এক প্রবাদ-বাক্যের স্থান করে নিয়েছে। এছাড়া 'উলুখড়ের কবিতা', 'লখিন্দর', 'জাতক', 'সভা ভেঙ্গে গেলে', 'রাস্তায় যে হেঁটে যায়', 'মানুষ খেকো বাঘেরা বড় লাফায়', এই জন্ম জন্মভূমি', 'পৃথিবী ঘুরছে', 'ভিয়েতনাম ভারতবর্ষ', 'শীত বসন্তের গল্প', 'বেঁচে থাকার কবিতা', আমার কবিতা', 'আর এক আরম্ভের গল্প' প্রভৃতি উল্লেখযোগ্য। তাঁর বহু কবিতায় সুর সংযোজন করে পরিবেশন করেছেন — হেমাঙ্গ বিশ্বাস, প্রতুল মুখোপাধ্যায়, অজিত পাণ্ডে, হাবুল দাস, সমরেশ বন্দ্যোপাধ্যায়, বিনয় চক্রবর্তী, বিপুল চক্রবর্তী, অনুপ মুখোপাধ্যায়, অসীম ভট্টাচার্য, অমিত রায় প্রমুখ বিশিষ্ট গণসঙ্গীত শিল্পীরা। তাঁর কাব্যগ্রন্থের সংখ্যা বিপুল যদিও গ্রন্থগুলির বেশির ভাগই ক্ষীণকায়। উল্লেখযোগ্য কাব্য গ্রন্থগুলি হল: গ্রহচ্যুত (১৯৪৪) রাণুর জন্য (১৯৫১) লখিন্দর (১৯৫৬) ভিসা অফিসের সামনে (১৯৬৭) মহাদেবের দুয়ার (১৯৬৭) মানুষের মুখ (১৯৬৯) ভিয়েতনাম:ভারতবর্ষ (১৯৭৪) আমার যজ্ঞের ঘোড়া (১৯৮৫) বীরেন্দ্রের কবি জীবন বাংলা সাহিত্যের ইতিহাসে নানা কারণে স্মরণীয়। তার মধ্যে একটি হল তিনি বিশেষভাবে ছোট পত্রিকা'-র কবি। কোনো বড় পত্রিকায় তাঁর কবিতা ছাপা হয়নি। বৃহৎ প্রতিষ্ঠানের পৃষ্ঠপোষকতা না পেয়েও তিনি অভাবনীয় জনপ্রিয়তা লাভ করেছিলেন। তিনি রাজনৈতিক কবি, কিন্তু রাজনৈতিক কবির স্টেরিওটাইপ ছিলেন না। তাঁর কবিতা সংক্ষিপ্ত, সংকেতময়, তাঁর অন্তরঙ্গে মন্ত্রের গাঢ়তা ও গীতিকার কবিতার নিবিড় উচ্চারণ। কবি বীরেন্দ্র চট্টোপাধ্যায় ১৯৮২ খ্রিস্টাব্দে পশ্চিমবঙ্গ সরকারের রবীন্দ্র পুরস্কারে সম্মানিত হন। ক্যানসারে আক্রান্ত কবি বীরেন্দ্র চট্টোপাধ্যায় ১৯৮৫ খ্রিস্টাব্দের ১১ জুলাই ৬৪ বৎসর বয়সে কলকাতায় প্রয়াত হন। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৪৯৫, আইএসবিএন ৯৭৮-৮১-৭৯৫৫-১৩৫-৬ শিশিরকুমার দাশ সংকলিত ও সম্পাদিত,সংসদ বাংলা সাহিত্যসঙ্গী সাহিত্য সংসদ, কলকাতা, আগস্ট ২০১৯ পৃষ্ঠা ১৫২, আইএসবিএন ৯৭৮-৮১-৭৯৫৫-০০৭-৯ {{আইএসবিএন}} এ প্যারামিটার ত্রুটি: চেকসাম "সংরক্ষণাগারভুক্ত অনুলিপি"। ১৭ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০২০।
জাম্বেজি নদী

জাম্বেজি হলো আফ্রিকা মহাদেশের চতুর্থ দীর্ঘতম নদী (যা জাম্বিজ নামেও পরিচিত)। এটি আফ্রিকা মহাদেশের পূর্ব বাহিনী নদী গুলির মধ্যে দীর্ঘতম। দীর্ঘ যাত্রা শেষে নদীটি ভারত মহাসাগরে এসে মিশেছে। জাম্বেসি নদীর ধারণ অববাহিকা টি ১,৩৯০,০০০ স্কয়ার কিলোমিটার (নীলনদের থেকে কিছুটা কম) জুড়ে বিস্তৃত। ২,৫৭৪ কিলোমিটার লম্বা নদীর উৎপত্তি জাম্বিয়ার ইকেলেঞ্জ প্রদেশের কেলিন পাহাড়ে। তারপর নদীটি পূর্ব অ্যাঙ্গোলা, নামিবিয়া, বতসোয়ানা, জিম্বাবোয়ে ও মোজাম্বিক এর মধ্য দিয়ে অতিক্রম করে ভারত মহাসাগরে গিয়ে মিশেছে। জাম্বেজি নদীর উল্লেখ্য বিষয়টি হলো ভিক্টোরিয়া জলপ্রপাত। এছাড়াও নদীতে চাভুমা জলপ্রপাত ও গোনি জলপ্রপাত রয়েছে। "Richard Beilfuss & David dos Santos: Patterns of Hydrological Change in the Zambezi Delta, Monogram for the Sustainable Management of Cahora Bassa Dam and The Lower Zambezi Valley (2001). Estimated mean flow rate 3424 m³/s" (পিডিএফ)। ১৭ ডিসেম্বর ২০০৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ অক্টোবর ২০০৮।
অ্যান্টনি অ্যান্ড ক্লিওপেট্রা

অ্যান্টনি অ্যান্ড ক্লিওপেট্রা উইলিয়াম শেকসপিয়র রচিত একটি বিয়োগান্তক নাটক। ১৬২৩ সালের ফার্স্ট ফোলিওতে প্রথম এই নাটকটি মুদ্রিত হয়। টমাস নর্থ প্লুটার্কের লাইফ অফ মার্কাস অ্যান্টনিয়াস গ্রন্থের যে ইংরেজি অনুবাদ করেন, তারই ভিত্তিতে ক্লিওপেট্রা ও মার্ক অ্যান্টনির সম্পর্ককে উপজীব্য করে নাটকটি রচিত হয়। এই নাটকে পার্থিয়ান যুদ্ধ থেকে ক্লিওপেট্রার আত্মহত্যা পর্যন্ত ঘটনার বিবরণ রয়েছে। নাটকে অ্যান্টনির প্রধান প্রতিদ্বন্দ্বী হলেন অক্টাভিয়াস সিজার। ইনি ছিলেন অ্যান্টনির সহকারী ট্রিমিউভার (রোমান প্রশাসক); পরবর্তীকালে রোমের প্রথম সম্রাট হন। ট্র্যাজেডিটি একটি রোমান প্লে। ইন্দ্রিয়পরায়ণ ও কল্পনাপ্রবণ আলেকজান্দ্রিয়া ও অধিকতর বাস্তবতাবাদী ও কৃচ্ছ্বতাপরায়ণ রোমের মধ্যে সার্বিক দৃশ্যপটের দ্রুত সঞ্চরণ এই নাটকের একটি প্রধান বৈশিষ্ট্য। কেউ কেউ মনে করেন এই নাটকে ক্লিওপেট্রার ভূমিকাটি শেকসপিয়রের নাটকে সর্বাপেক্ষা জটিল নারীভূমিকা। তার বৃথা গরিমা ও অতিনাটকীয় উপস্থিতি দর্শকদের বিতৃষ্ণা উৎপাদনে যথেষ্টই সক্ষম। আবার এরই মধ্যে শেকসপিয়র তার ও অ্যান্টনির মধ্যে ট্র্যাজেডিসুলভ মহত্ব আরোপ করতে সমর্থ হয়েছেন। এই ধরনের পরস্পরবিরোধী বৈশিষ্ট্য সমালোচকদের মতকে দ্বিধাবিভক্ত করেছে। আর এই কারণেই এই নাটকের খ্যাতি। Neill, Michael, ed. Antony and Cleopatra. Oxford: Oxford University Press, 1994: 45 Bevington, David, ed. Antony and Cleopatra had sex all over everything. Cambridge: Cambridge University Press, 1990: 12-14. ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: The Tragedy of Antony and Cleopatra উইকিউক্তিতে অ্যান্টনি অ্যান্ড ক্লিওপেট্রা সম্পর্কিত উক্তির সংকলন রয়েছে। উইকিমিডিয়া কমন্সে অ্যান্টনি অ্যান্ড ক্লিওপেট্রা সংক্রান্ত মিডিয়া রয়েছে। Cleopatra on the Web, particularly the Antony and Cleopatra section The Tragedie of Anthonie and Cleopatra - HTML version of this title. Antony and Cleopatra - Full text HTML of the play Full text of play Antony And Cleopatra ওয়েব্যাক মেশিনে আর্কাইভকৃত ৯ অক্টোবর ২০০৪ তারিখে - plain vanilla text from Project Gutenberg Antony and Cleopatra - Scene-indexed and searchable version of the play. Antony and Cleopatra ওয়েব্যাক মেশিনে আর্কাইভকৃত ১১ নভেম্বর ২০০৯ তারিখে study guide, themes, quotes, character analyses, teaching guide
মাইকেল চিনুয়া

মাইকেল চিনুয়া (ইংরেজি: Michael Chinouya; জন্ম: ৯ জুন, ১৯৬৬) কিকি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ২০১০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর জিম্বাবুয়ীয় ক্রিকেটে সেন্ট্রালস, মিড ওয়েস্ট রাইনোজ, মিডল্যান্ডস, সাউদার্ন রক্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার। এছাড়াও, ডানহাতে নিচেরসারিতে ব্যাটিং করে থাকেন তিনি। ২০০৪ সাল থেকে ২০১৯ সাল পর্যন্ত মাইকেল চিনুয়া’র প্রথম-শ্রেণীর খেলোয়াড়ী জীবন চলমান রয়েছে। সমগ্র খেলোয়াড়ী জীবনে দুইটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন মাইকেল চিনুয়া। সবগুলো টেস্টই নিউজিল্যান্ডের বিপক্ষে খেলেছিলেন তিনি। ২৮ জুলাই, ২০১৬ তারিখে বুলাওয়েতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ৬ আগস্ট, ২০১৬ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি। টেস্ট ক্রিকেটে অভিষেকের পূর্বে জুলাই, ২০১৩ সালে হারারেতে সফরকারী ভারত দলের বিপক্ষে ওডিআই সিরিজের তৃতীয়টিতে তার ওডিআই অভিষেক পর্ব সম্পন্ন হয়। জুলাই, ২০১৬ সালে সফররত নিউজিল্যান্ড দলের বিপক্ষে টেস্ট খেলার জন্যে তাকে জিম্বাবুয়ে দলের সদস্য করা হয়। ২৮ জুলাই, ২০১৬ তারিখে বুলাওয়েতে অনুষ্ঠিত সিরিজের প্রথম টেস্টে নিউজিল্যান্ডের বিপক্ষে টেস্ট অভিষেক পর্ব সম্পন্ন হয় তার। "India in Zimbabwe ODI Series, 3rd ODI: Zimbabwe v India at Harare, Jul 28, 2013"। ESPN Cricinfo। সংগ্রহের তারিখ ৯ আগস্ট ২০১৪।  "Chatara ruled out of New Zealand Tests with ankle injury"। ESPNcricinfo। ESPN Sports Media। ২৪ জুলাই ২০১৬। সংগ্রহের তারিখ ২৪ জুলাই ২০১৬।  "New Zealand tour of Zimbabwe, 1st Test: Zimbabwe v New Zealand at Bulawayo, Jul 28-Aug 1, 2016"। ESPNcricinfo। ESPN Sports Media। ২৮ জুলাই ২০১৬। সংগ্রহের তারিখ ২৮ জুলাই ২০১৬।  ভুসি সিবান্দা নেভিল মাদজিভা জিম্বাবুয়ীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা জিম্বাবুয়ীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে মাইকেল চিনুয়া (ইংরেজি) ক্রিকেটআর্কাইভে মাইকেল চিনুয়া (সদস্যতা প্রয়োজনীয়) (ইংরেজি)
শ্যামল ঘোষাল

শ্যামল ঘোষাল (মৃত্যু ১৭ মে, ২০১৮) একজন বাঙালি পরিচালক, অভিনেতা ও থিয়েটারকর্মী। শ্যামল ঘোষাল প্রথম জীবনে পুলিশে চাকরি করতেন। সেই কাজ ছেড়ে তার অভিনয় জীবনের সূচনা ১৯৫৮ সালের হেডমাস্টার ছবিটি দিয়ে। তিনি বিখ্যাত পরিচালক সত্যজিৎ রায় ও ঋত্বিক ঘটকের সাথে কাজ করেছেন। মহানগর, চারুলতা, চিড়িয়াখানা, সুবর্ণরেখা, ও যুক্তি তক্কো আর গপ্পোর মতো ছবিতে শ্যামলবাবুর অভিনয় স্মরণীয় হয়ে রয়েছে। ১৯৭৪ সালে সজারুর কাঁটা চলচ্চিত্রে তিনি ব্যোমকেশের ভূমিকায় অভিনয় করেন। তিনি পরিচালক সরোজ দে, অসিত সেনের সঙ্গেও কাজ করেছেন। এ ছাড়া ছোট পর্দা, মঞ্চে, বেতারে তার অভিনয় নজর কেড়েছিল। তার কন্যা চৈতি ঘোষাল একজন অভিনেত্রী। "এত কোমল মানুষ কমই দেখেছি - Anandabazar"। anandabazar.com। সংগ্রহের তারিখ ২০২০-০৯-০১।  "টুকরো খবর - Anandabazar"। anandabazar.com। সংগ্রহের তারিখ ২০২০-০৯-০১।  "Starting young"। www.telegraphindia.com। সংগ্রহের তারিখ ২০২০-০৯-০১।  desk, kolkata24x7 online (২০১৪-০৫-১৮)। "প্রয়াত অভিনেতা শ্যামল ঘোষ"। Kolkata24x7 | Read Latest Bengali News, Breaking News in Bangla from West Bengal's Leading online Newspaper (ইংরেজি ভাষায়)। সংগ্রহের তারিখ ২০২০-০৯-০১। [স্থায়ীভাবে অকার্যকর সংযোগ] ইন্টারনেট মুভি ডেটাবেজে শ্যামল ঘোষাল (ইংরেজি)
কোরিওলেনাস

কোরিওলেনাস উইলিয়াম শেকসপিয়র রচিত একটি শেকসপিয়রীয় ট্র্যাজেডি। ১৬০৮ সালে রচিত এই নাটকের ভিত্তি কিংবদন্তি রোমান নেতা গেইয়াস মার্কাস কোরিওলেনাসের জীবনী। নাটকটি প্রথম মুদ্রিত হয় ১৬২৩ সালের ফার্স্ট ফোলিওতে। উইকিউক্তিতে Coriolanus সম্পর্কিত উক্তির সংকলন রয়েছে। ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: The Tragedy of Coriolanus Text of the play by Shakespeare: Coriolanus complete text and translations. PDF http://tech.mit.edu/Shakespeare/coriolanus/ — Full text of Shakespeare's play The Tragedie of Coriolanus — HTML version of this title. Coriolanus by William Shakespeare — plain vanilla text from Project Gutenberg. Coriolanus - Scene-indexed and searchable version of the play. Plutarch's Life of Coriolanus : Plutarch's Life of Coriolanus ওয়েব্যাক মেশিনে আর্কাইভকৃত ২৭ জুলাই ২০১১ তারিখে — 17th century English translation by John Dryden Plutarch's Life of Coriolanus — 19th century English translation by Aubrey Stewart and George Long Clark Lunberry In the Name of Coriolanus: The Prompter (Prompted). Comparative Literature 54: 3 (Summer 2002): 229-241.
মার্টেলিওয়ের নিয়ম

মরটেলিওর নিয়ম হচ্ছে মধ্যযুগে আবিষ্কার করা দিক নির্ণয়ের একটি গাণিতিক সূত্র। এখানে কম্পাস এবং একটি সাধারণ ত্রিকোণমিতিক সারনি ব্যবহার হয়, যার নাম "তলেত দে মরতেলিও'। এই নিয়ম নাবিকদের বলে দেয় কীভাবে দুটী চলার পথের মাঝখানে কীভাবে বৈপ্যরিত্য তৈরি করতে হয় সাধারণ পাটিগণিত, তলেত এবং ত্রিভুজের সমাধানের মাধ্যমে। যারা সংখ্যার মাধ্যমে সমাধান করতে অক্ষম তারা তন্দ এ কুয়াদ্র (বর্গও বৃত্ত) নামে একটি বিকল্প পধতি ব্যবহার করেন।মরতেলিওর পদ্ধতি মূলত ১৪ ও ১৫ শতকে নাবিকরা ব্যবহার করতেন। শব্দটি ভেনেশীয় পরিভাষা থেকে এসেছে।ভেনিশীয় নাবিক আন্দ্রে বিয়াঙ্কা এই টেবিলটি আবিষ্কার করেন।এই নামের উতস সম্পর্কে বিশেষ কিছু জানা যায় না। কেউ কেউ বলেন যে মরতেলিয় শব্দটি এসেছে ভেনেশীয় শব্দ মরতেলি থেকে যার মানে হাতুরি, যার থেকে বোঝা যায় এটি তৎকালীন ভেনিসে যে জাহাজ গুলো চলত সেখানে ব্যবহৃত ছোট হাতুড়ির নাম থেকে এসেছে। অনেকে বলে থাকেন যে জাহাজ চালানোর সময় জাহাজের পাইলটের দিক পরিবর্তনের থেকে বেয়ারিং এর যে পরিবর্তন হয় তার থেকে এর নাম মরতেলিও হয়েছে। মরটেলিওর নিয়ম মধ্যযুগে ব্যাপক ভাবে ব্যবহার হয়েছিল বিশেষ করে ভূমধ্যসাগরে।এটি মধ্যযুগে ইউরোপে সেলেস্টিয়াল নেভিগেশন এ ব্যাপক ভাবে ব্যবহার হয়েছিল।<.মধ্যযুগে জাহাজ চালনা দুটী বিষয়ের উপর নির্ভর করত, এরা হল দুরত্ব এবং দিক। জাহাজের মধ্যে নাবিকের কম্পাসের সাহায্যে দিক নিরনয় করা হত।(যা ১৩০০ সালের দিকে আবিষ্কার হয়)<. নাবিকের কম্পাসের সাহায্যে দিক নিরণ্যের সমস্যা পরিবর্তন করার জন্য এই নিয়ম আবিষ্কার করা হয়। মধ্যযুগে দেখা যেত যে দ্বীপ সমূহ সামুদ্রিক যাত্রায় প্রতিবন্ধকতা তৈরি করত। বিশেষ করে দিকনিরণয়ে সমস্যা হত যখন সঠিক দিক পাওয়া যেত না। এছাড়া এদিক সেদিক থেকে আসা বাতাস সমস্যা করত। যার জন্য সবসময় বেয়ারিং পরিবর্তন করতে হত। এই সমস্যা থেকে বাচার জন্যই মরটেলিওর নিয়ম আবিষ্কার হয়। দিক নিরনয়ের জন্য রকটি সমস্যা বা সূত্র ব্যবহার করা হয় যা হল ট্র্যাবগারসের সমস্যা বা সূত্র।সূত্রটি নিম্ন্রূপঃ- s i n m i l e s / s i n D = r i t o r n o / s i n 45 = a v a n z o / s i n 90 {\displaystyle sinmiles/sinD=ritorno/sin45=avanzo/sin90} কিন্তু মধ্যযুগে এত জটিল হিসাব করা সম্ভব ছিল না বলে মরতেলিওর< সূত্র বা নিয়ম আবিষ্কার হইয়। র‍্যামন লুলির মিলিয়ারিয়া আন্দ্রে বিয়াঙ্কার ততেলো রুল অফ থ্রি বৃত্ত ও বর্গ ত্রিকোন্মিতিক মান নিরণয় অবস্থান খুজে বের করা Nordeskiold:1897,p:51ff; Ruge:1900,p177 Kelly:1995,p:2 Taylor:1956, Parry:1974 Aczel:2001, page:76 Van mrunnlen : 2010, p:67
হরিয়ানার ইতিহাস

হরিয়ানা ভারতের একটি রাজ্য। হরিয়ানা রাজ্যের ইতিহাস হাজার বছরের-ও বেশি পূর্বের। সিন্ধু সভ্যতার কাল থেকেই অনেক উল্লেখযোগ্য স্থানকে এই রাজ্য সস্নেহে বুকে টেনে নিয়েছে। দিল্লীতে সুলতানি শাসন এবং মুঘল সাম্রাজ্যেরর আমলে হরিয়ানা দিল্লী সুবাহ্‌ নামেই পরিচিত ছিল। বহু বড় বড় যুদ্ধ এই ভুমিতে সংঘটিত হয়েছে, যেমন তরাইনের যুদ্ধ, পানিপথের যুদ্ধ, কার্ণালের যুদ্ধ। মুঘল শাসনের পরবর্তীকালে হরিয়ানা মারাঠা সাম্রাজ্যের অধিকারভুক্ত হয়। ১৮০৩ খ্রীস্টাব্দে সুর্জি-আঞ্জানগাঁও চুক্তির ভিত্তিতে ব্রিটিশ অধীনস্থ হয় ও পরবর্তীকালে নর্থ-ওয়েস্টার্ন প্রভিন্সের সঙ্গে সংযুক্ত হয়। ১৮৫৭ সালের মহাবিদ্রোহের পর হরিয়ানাকে যা তখন দিল্লী রাজ্য হিসেবে পরিচিত ছিল শাস্তি স্বরূপ ১৮৫৮ সালের ১৩ই এপ্রিল পাঞ্জাব প্রদেশের সঙ্গে যুক্ত করা হয়। ব্রিটিশ ঔপনিবেশিক শাসন কালের বাকি সময় অর্থাৎ ১৮৫৮ থেকে ১৯৪৭ পর্যন্ত প্রশাসনিক ভাবে এটি পাঞ্জাব প্রদেশের অংশ হিসেবে থাকে। এটি প্রশাসনিক ভাবে ১৯৬৬ থেকে পৃথক রাজ্য হিসেবে পরিগণিত হয়। চন্ডীগড়কে পাঞ্জাব ও হরিয়ানার সাধারণ রাজধানী করা হয়।
আফজাল হোসেন (নারায়ণগঞ্জের রাজনীতিবিদ)

আফজাল হোসেন (মৃত্যু: ২৯ মার্চ ২০০৭) বাংলাদেশের নারায়ণগঞ্জ জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ঢাকা-২৯ আসনের সংসদ সদস্য ছিলেন। আফজাল হোসেন নারায়ণগঞ্জের বাবুরাইলে জন্মগ্রহণ করেন। আফজাল হোসেন মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তৎকালীন পূর্বপাকিস্তান প্রাদেশিক পরিষদ সদস্য ছিলেন তিনি। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-২৯ আসন থেকে সংসদ সদস্য নির্বাচিত হন। আফজাল হোসেন ২৯ মার্চ ২০০৭ সালে মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  সিটি করেসপন্ডেন্ট (২৮ মার্চ ২০১৯)। "সাবেক সংসদ সদস্য আফজাল হোসেনের ১২তম মৃত্যু বার্ষিকী"। নিউজ নারায়ণগঞ্জ। ১ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০২০।
আর্মেনিয়ার প্রশাসনিক বিভাগ

আর্মেনিয়া মোট এগারটি প্রশাসনিক বিভাগে বিভক্ত। এদের মধ্যে ১০ টি হচ্ছে প্রদেশ, যেগুলো আর্মেনিয়ান ভাষায় մարզեր (মার্যের, marzer; বাংলা: অঞ্চল), বা একবচনে մարզ (মার্য) নামে পরিচিত। ইয়েরেভান শহরটিকে আলাদাভাবে, দেশের রাজধানী হিসেবে বিশেষ প্রশাসনিক মর্যাদা দেওয়া হয়। দশটি মার্যের এর প্রধান নির্বাহীদের বলা হয় মার্যপেট (marzpet), যারা আর্মেনিয়া সরকার কর্তৃক নিযুক্ত হন। ইয়েরেভানের প্রধান নির্বাহী হচ্ছেন মেয়র, যিনি প্রেসিডেন্ট কর্তৃক নিযুক্ত হন। নিচের ছকে আর্মেনিয়ার সকল প্রদেশ ও তাদের জনসংখ্যা, আয়তন এবং ঘনত্ব সম্পর্কে তথ্য রয়েছে। সংখ্যাগুলো আর্মেনীয় পরিসংখ্যান-বিষয়ক পরিষদ (Statistical Committee of America) হতে প্রাপ্ত। উল্লেখ্য যে, জেগহার্কুনিক প্রদেশের মধ্যে সেভান হ্রদও অন্তর্ভুক্ত, যা এই প্রদেশের ১,২৭৮ বর্গকিলোমিটার (৪৯৩ মা২) আয়তন জুড়ে রয়েছে। প্রজাতন্ত্রের প্রতিটি প্রদেশে হামায়েঙ্কনার (একবচন: হামায়েঙ্ক ; পৌর সম্প্রদায় বা মিউনিসিপ্যাল কমিউনিটি) রয়েছে, যেগুলোকে বর্তমানে প্রশাসনের দ্বিতীয় স্তর হিসেবে বিবেচনা করা হয়। প্রতিটি পৌরসভা - যা সম্প্রদায় (গ্রামীণ বা শহুরে) হিসেবে পরিচিত, একটি স্ব-শাসিত প্রতিষ্ঠান, এবং এক বা একাধিক বসতি (bnakavayrer, একবচন: bnakavayr) নিয়ে গঠিত। বসতি বলতে শহর (kaghakner, একবচন: kaghak) অথবা গ্রামকে (gyugher, একবচন: gyugh) নির্দেশ করে। জানুয়ারি ২০১৮ হতে, আর্মেনিয়া ৫০৩টি সম্প্রদায়ে বিভক্ত যার ৪৬টি শহুরে এবং বাকি ৪৬৭টি গ্রামীণ। রাজধানী শহর ইয়েরেভানকেও একটি সম্প্রদায়ের মর্যাদা দেওয়া হয়ে থাকে। ইয়েরেভান আবার বারোটি অর্ধ-স্বায়ত্তশাসিত জেলায় বিভক্ত। ভূগোল প্রবেশদ্বার আর্টসাখ প্রজাতন্ত্রের প্রশাসনিক বিভাগসমূহ ISO 3166-2:AM মানব উন্নয়ন সূচক অনুসারে আর্মেনীয় প্রদেশসমূহ "Provinces: area, population and density" (পিডিএফ)।  "Estimated population of Armenia as of 01.01.2016" (পিডিএফ)।  "Regions"। The Government of Armenia।  Statistical Committee of Armenia (স্ট্যাটিসটিকাল কমিটি অফ আর্মেনিয়া) Armenia Provinces on Statoids.com (আর্মেনিয়ার প্রদেশসমূহ, statoids.com এ)
গাম্বিয়ার উপবিভাগ

গাম্বিয়া পাঁচটি প্রশাসনিক অঞ্চল (২০০৭ সাল পর্যন্ত এগুলো "বিভাগ" নামে পরিচিত ছিল) এবং একটি শহরে বিভক্ত। গাম্বিয়ার সংবিধানের ১৯২ ধারা অনুসারে গঠিত একটি স্বাধীন নির্বাচন কমিশন এই বিভাজন তৈরি করেছিল। "The Gambia - Government"। The World Factbook। ১৯ সেপ্টেম্বর ২০০৬। ২৪ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০০৬।  "The Gambia 2013 Population and Housing Census Preliminary Results" (পিডিএফ)। ১৩ জুলাই ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১ সেপ্টেম্বর ২০২০।  উদ্ধৃতি ত্রুটি: <ref> ট্যাগ বৈধ নয়; census নামের সূত্রটির জন্য কোন লেখা প্রদান করা হয়নি